گونئی کره جمهورباشقانی مون جائه این قوزیی کره-یه خصوصی نماینده گؤندرمگی پلانلاشدیردیغینی آچیقلادی.
سئول دؤولت باشقانلیغیندان وئریلن معلوماتدا مونون قوزیی کره-یه ائلچی گؤندرمه پلانین‌دان دونن 30 دقیقه‌لیک تلفون دانیشیغی آپاردیغی آمریکا پرزیدنتی دونالد ترامپا دا بحث ائتدیگی قئید اولونور.
ترامپین مونون پلانینا موناسیبتی باره‌ده معلومات وئریلمیر.
"یونهاپ" آژانسی‌نین خبرینده امریکا خاریجی ایشلر ناظیرلیگی، گونئی کره-نین پیونگ یانگ-ا خصوصی نماینده گؤندرمک پلانی ایله علاقه‌دار اولا‌راق سئول و واشینگتن-ون "بیرگه موضع معین‌لش‌دیرمک" اوچون یاخین علاقه ساخلادیق‌لارینی قئید ائتدی.
خبرده امریکا خاریجی ایشلر ناظیرلیگی‌نین دوغو آسیا و ساکیت اقیانوس ایشلری عذره بوروسونون سؤزچوسو مایکل کاوی‌ین سؤیله‌دیک‌لری:"کره یاریم آداسینی نوکلئر سیلاحلاریندان‌ تمیزلمه‌یه نایل اولماق اوچون ماکسیموم تضییقی داوام ائتدیرمک او جمله‌دن، قوزیی کره-یه اورتاق جاواب وئرمک اوچون کره جمهوریتی ایله یاخین علاقه ساخلاییریق" ایفاده‌لرینه یئر وئریلیر.
